
                                           HAPET MBLEDHJA
Ilir Meta – Mirëdita! Fillojmë këtë Konferencë Kryetarësh me shqyrtimin e draftkalendarit tre javor ( 12 qershor – 2 korrik 2015). Jeni njohur të gjithë me materialin , kush ka ndonjë vërejtje, propozim apo sugjerim?       
Ermonela Felaj – Faleminderit zoti Kryetar. Kisha dy gjëra në lidhje me kalendarin. Kërkoj që të kalojnë në një datën disa projektligje. 1) Projektligji “Për sistemin e depozitës për menaxhimin e mbetjeve në Republikën e Shqipërisë”, 2) Projektligji “Për zhvillimin dhe planifikimin e territorit”, 3) Projektligji “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë. Të kemi një datë të vetme të diskutimit të tyre dhe mundësisht brenda muajit qershor të kalojnë në seancë plenare, e para dhe e  dyta janë disa projektligje me natyrë financiare që duhet të bëhen pjesë e programit dhe në vazhdimësi dhe e kalendarit, të propozuara nga ministria e Financave.
Ilir Meta – Zoti Xhafa keni ndonjë sugjerim në lidhje me kalendarin?
Fatmir Xhafa – Jo nuk kam asgjë në lidhje me kalendarin, por më duhet të theksoj se të enjten që vjen do ishte mirë të mos zhvillonim seancë plenare, pasi nuk bëjmë dot kuorumin si pasojë e fushatës elektorale.
Ilir Meta – Atëherë ne e spostojmë kalendarin ashtu siç është për në datën pas ardhëse.
Genc Pollo – Kjo është çështje e komisionit. Në se nuk arrihet për në seancë plenare, nuk bëhet seancë plenare dhe nuk është se e vendosim ne këtu!
Ilir Meta – Do flasim me Kryetarët e Grupeve më të mëdha dhe do ta zgjidhim me ata. Kuptohet nëse do të vendosim për jo, nuk do të zhvillohet seancë plenare. 
Ndonjë mendim apo sugjerim tjetër për kalendarin?................ Nuk ka. Zonja Shtylla të reflektohen të gjitha këto që u shqyrtuan. Atëherë vazhdojmë me seancën plenare.     Faleminderit! 

